
	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de instituire a sprijinului Uniunii pentru spațiul Schengen, pentru gestionarea europeană integrată a frontierelor și pentru politica comună în domeniul vizelor pentru perioada 2028-2034
(COM(2025)0541 – C10‑0176/2025 – 2025/0541(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0541),
–	având în vedere articolul 294 alineatul (2), articolul 77 alineatul (2) și articolul 79 alineatul (2) literele (c) și (d) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0176/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de către Comisia pentru bugete,
–	având în vedere avizul Comitetului Economic și Social European din 19 februarie 2026[footnoteRef:1], [1:  Nepublicat încă în Jurnalul Oficial.] 

–	având în vedere articolele 60 și 58 din Regulamentul său de procedură,
–	având în vedere raportul Comisiei pentru libertăți civile, justiție și afaceri interne (A10‑0000/2026),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să își modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	În contextul unui peisaj mondial în schimbare și a unei instabilități din ce în ce mai mari, Uniunea și statele sale membre trebuie să își combine resursele pentru a proteja în mod eficace frontierele externe ale Uniunii, inclusiv pentru a aborda migrația ilegală, introducerea ilegală de migranți și traficul de persoane, și să răspundă acțiunilor actorilor statali care creează și facilitează în mod artificial migrația ilegală, care instrumentalizează fluxurile de migrație în scopuri politice și utilizează tactici de război hibrid, cum ar fi utilizarea migrației ca armă7, pentru a destabiliza Uniunea Europeană și statele sale membre. În interesul solidarității în spațiul Schengen în ansamblu și în spiritul responsabilității comune pentru protecția frontierelor externe ale Uniunii, planul de parteneriat național și regional al statului membru ar trebui să abordeze în mod adecvat provocările identificate, în special în contextul strategiei europene de gestionare integrată a frontierelor, al strategiei privind politica europeană în domeniul vizelor și al noii arhitecturi informatice Schengen care se bazează pe sistemele informatice (IT) la scară largă utilizate pentru gestionarea frontierelor externe și a securității, precum și pe interoperabilitatea acestor sisteme. Mai mult, în sprijinul misiunii de control la frontiere, ar trebui avută în vedere implementarea de tehnologii și soluții digitale.
	(9)	În contextul unui peisaj mondial în schimbare și a unei instabilități din ce în ce mai mari, Uniunea și statele sale membre trebuie să își combine resursele și să se asigure că dispun de capacitățile fizice, tehnice, umane și administrative adecvate pentru a proteja în mod eficace frontierele externe ale Uniunii, inclusiv pentru a aborda migrația ilegală, introducerea ilegală de migranți și traficul de persoane, și să răspundă acțiunilor actorilor statali care creează și facilitează în mod artificial migrația ilegală, care instrumentalizează fluxurile de migrație în scopuri politice și utilizează tactici de război hibrid, cum ar fi utilizarea migrației ca armă7, pentru a destabiliza Uniunea Europeană și statele sale membre. În interesul solidarității în spațiul Schengen în ansamblu și în spiritul responsabilității comune pentru protecția frontierelor externe ale Uniunii, planul de parteneriat național și regional al statului membru ar trebui să abordeze în mod adecvat provocările identificate, în special în contextul strategiei europene de gestionare integrată a frontierelor, al strategiei privind politica europeană în domeniul vizelor și al noii arhitecturi informatice Schengen care se bazează pe sistemele informatice (IT) la scară largă utilizate pentru gestionarea frontierelor externe și a securității, precum și pe interoperabilitatea acestor sisteme. Mai mult, în sprijinul misiunii de control la frontiere, ar trebui avută în vedere implementarea de tehnologii și soluții digitale.

	__________________
	__________________

	7 Comunicare a Comisiei către Parlamentul European și Consiliu privind contracararea amenințărilor hibride generate de utilizarea migrației ca armă și consolidarea securității la frontierele externe ale UE [COM(2024) 570 final din 11.12.2024].
	7 Comunicare a Comisiei către Parlamentul European și Consiliu privind contracararea amenințărilor hibride generate de utilizarea migrației ca armă și consolidarea securității la frontierele externe ale UE [COM(2024) 570 final din 11.12.2024].


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Sprijinul din partea Uniunii ar trebui să contribuie la asigurarea consecvenței, coerenței, sinergiilor și complementarităților dintre politicile interne și cele externe ale Uniunii. Este necesară o coerență sporită între politicile în materie de migrație, azil, returnare și politicile externe și este important să se asigure că asistența externă a Uniunii și sprijinul acordat de Uniune în temeiul prezentului regulament contribuie la o abordare coordonată, holistică și structurată a migrației, maximizând sinergiile și sporind efectul de levier. Sprijinul acordat de Uniune în temeiul prezentului regulament poate include, de asemenea, sprijin pentru resursele relevante ale delegațiilor UE în cazuri justificate în mod corespunzător și poate fi coordonat între statele membre și Comisie în etapele de programare și punere în aplicare.
	(10)	Sprijinul din partea Uniunii ar trebui să contribuie la asigurarea consecvenței, coerenței, sinergiilor și complementarităților dintre politicile interne și cele externe ale Uniunii. Este important ca Comisia să asigure coordonarea cu alte fonduri relevante ale UE, cum ar fi Fondul pentru azil, migrație și integrare și Fondul pentru securitate internă, cu scopul de a maximiza impactul finanțării UE și a evita suprapunerile. Este necesară o coerență sporită între politicile în materie de migrație, azil, returnare și politicile externe și este important să se asigure că asistența externă a Uniunii și sprijinul acordat de Uniune în temeiul prezentului regulament contribuie la o abordare coordonată, holistică și structurată a migrației, maximizând sinergiile și sporind efectul de levier în vederea unei cooperări semnificative și orientate spre rezultate cu țările terțe și cu părțile interesate relevante. Sprijinul acordat de Uniune în temeiul prezentului regulament poate include acțiuni desfășurate în țări terțe, inclusiv sprijin pentru resursele relevante ale delegațiilor UE și poate fi coordonat între statele membre și Comisie în etapele de programare și punere în aplicare.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	Întrucât provocările în materie de gestionare a frontierelor și de politică în domeniul vizelor sunt în continuă evoluție, este necesar să se adapteze alocarea sprijinului din partea Uniunii la modificările priorităților în materie de gestionare a frontierelor externe și de politică în domeniul vizelor, inclusiv la schimbările care rezultă din presiunea sporită la frontieră, precum și la necesitatea de a direcționa finanțarea către prioritățile cu cea mai mare valoare adăugată la nivelul Uniunii. Pentru a răspunde nevoilor urgente și schimbărilor în materie de politici și priorități ale Uniunii și pentru a direcționa finanțarea către acțiuni cu un nivel ridicat de valoare adăugată pentru Uniune, o parte din sprijinul din partea Uniunii ar trebui să fie pusă în aplicare prin gestiune directă, partajată și indirectă prin intermediul mecanismului UE instituit în temeiul Regulamentului (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate. Mecanismul UE oferă flexibilitate în ceea ce privește gestionarea sprijinului din partea Uniunii și, în cazul gestiunii partajate, acesta ar trebui pus în aplicare prin intermediul planurilor de parteneriat național și regional ale statelor membre.
	(12)	Întrucât provocările în materie de gestionare a frontierelor și de politică în domeniul vizelor sunt în continuă evoluție, este necesar să se adapteze alocarea sprijinului din partea Uniunii la modificările priorităților în materie de gestionare a frontierelor externe și de politică în domeniul vizelor, inclusiv la schimbările care rezultă din presiunea sporită la frontieră, precum și la necesitatea de a direcționa finanțarea către prioritățile cu cea mai mare valoare adăugată la nivelul Uniunii. Pentru a răspunde nevoilor urgente și schimbărilor în materie de politici și priorități ale Uniunii și pentru a direcționa finanțarea către acțiuni cu un nivel ridicat de valoare adăugată pentru Uniune, o parte din sprijinul din partea Uniunii ar trebui să fie pusă în aplicare prin gestiune directă, partajată și indirectă prin intermediul mecanismului UE instituit în temeiul Regulamentului (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate. În scopul definirii priorităților, nevoile urgente și provocările principale ar trebui identificate pe baza mecanismelor și instrumentelor de monitorizare la nivelul Uniunii, inclusiv pe baza evaluărilor Schengen, a evaluării vulnerabilității efectuate de Frontex și a analizelor relevante ale organelor, oficiilor și agențiilor competente ale Uniunii, în limitele mandatelor lor. Mecanismul UE oferă flexibilitate în ceea ce privește gestionarea sprijinului din partea Uniunii și, în cazul gestiunii partajate, acesta ar trebui pus în aplicare prin intermediul planurilor de parteneriat național și regional ale statelor membre. Această flexibilitate ar trebui să asigure posibilitatea ca sprijinul să fie direcționat rapid către măsuri de consolidare a capacității operaționale imediate, în special în cele mai expuse secțiuni de frontieră externă, precum și către investiții cu impact măsurabil și de durată asupra securității, eficienței procedurale și rezilienței spațiului Schengen.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	Comisia și statele membre ar trebui să se asigure că cunoștințele și experiența organelor, oficiilor și agențiilor Uniunii sunt luate în considerare la punerea în aplicare a măsurilor sau la abordarea provocărilor legate de gestionarea migrației, controlul și gestionarea frontierelor și securitatea internă. După caz, Comisia ar trebui, de asemenea, să poată implica organele, oficiile și agențiile relevante ale Uniunii în activități menite să asigure că măsurile realizate prin sprijinul din partea Uniunii respectă acquis-ul relevant al Uniunii și prioritățile convenite ale Uniunii.
	(13)	Comisia și statele membre ar trebui să se asigure că cunoștințele și experiența organelor, oficiilor și agențiilor Uniunii sunt luate în considerare la punerea în aplicare a măsurilor sau la abordarea provocărilor legate de gestionarea migrației, controlul și gestionarea frontierelor și securitatea internă, inclusiv prin utilizarea deplină a capacităților lor operaționale și analitice și prin asigurarea efectivă a coordonării și a schimbului de informații cu organele, oficiile și agențiile respective. După caz, Comisia ar trebui, de asemenea, să poată implica organele, oficiile și agențiile relevante ale Uniunii în activități menite să asigure că măsurile realizate prin sprijinul din partea Uniunii respectă acquis-ul relevant al Uniunii și prioritățile convenite ale Uniunii.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 16</Article>
	

	Textul propus de Comisie
	Amendamentul

	(16)	Sprijinul din partea Uniunii ar trebui să contribuie la modernizarea și îmbunătățirea eficienței prelucrării cererilor de viză în ceea ce privește detectarea și evaluarea riscurilor în materie de securitate și migrație neregulamentară, asigurând punerea în aplicare eficace a Codului de vize. În special, sprijinul din partea Uniunii ar trebui să contribuie la digitalizarea prelucrării cererilor de viză, cu scopul de a oferi proceduri de acordare a vizelor rapide, sigure și favorabile clienților, atât în beneficiul solicitanților de viză, cât și al consulatelor. Sprijinul din partea Uniunii ar trebui, de asemenea, să servească la îmbunătățirea serviciilor oferite solicitanților de viză, inclusiv printr-o mai bună acoperire a serviciilor consulare în întreaga lume.
	(16)	Sprijinul din partea Uniunii ar trebui să contribuie la modernizarea și îmbunătățirea eficienței prelucrării cererilor de viză în ceea ce privește detectarea și evaluarea riscurilor în materie de securitate și migrație ilegală, asigurând punerea în aplicare eficace a Codului de vize. În special, sprijinul din partea Uniunii ar trebui să contribuie la digitalizarea prelucrării cererilor de viză, cu scopul de a oferi proceduri de acordare a vizelor rapide, sigure și favorabile clienților, atât în beneficiul solicitanților de viză, cât și al consulatelor. Sprijinul din partea Uniunii ar trebui, de asemenea, să servească la îmbunătățirea serviciilor oferite solicitanților de viză, inclusiv printr-o mai bună acoperire a serviciilor consulare în întreaga lume.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 17</Article>
	

	Textul propus de Comisie
	Amendamentul

	(17)	Statele membre se pot baza pe principiul parteneriatului în punerea în aplicare a sprijinului din partea Uniunii, pentru a asigura continuitatea abordării în materie de guvernanță.
	(17)	Statele membre se pot baza pe principiul parteneriatului în punerea în aplicare a sprijinului din partea Uniunii, pentru a asigura continuitatea abordării în materie de guvernanță, inclusiv prin asigurarea implicării adecvate a autorităților regionale și locale în pregătirea și punerea în aplicare a planurilor de parteneriat național și regional ale statelor membre, în conformitate cu cadrele instituționale specifice.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 17 a (nou)</Article>
	

	Textul propus de Comisie
	Amendamentul

	
	(17a)	Sprijinul Uniunii ar trebui să contribuie la creșterea eficacității politicii de returnare, ca element esențial al unui sistem funcțional de gestionare a migrației. În special, acesta ar trebui să ajute statele membre să asigure returnări rapide, eficiente și durabile, inclusiv prin intensificarea cooperării cu țările terțe în materie de readmisie și reintegrare.


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 24 a (nou)</Article>
	

	Textul propus de Comisie
	Amendamentul

	
	(24a)	Dispozițiile prezentului regulament, precum și mecanismele sale de guvernanță trebuie să sprijine autoritatea bugetară să ia decizii bine fundamentate și să susțină un control parlamentar adecvat. În special, orice specificare a arhitecturii interne a sprijinului Uniunii pentru spațiul Schengen, pentru gestionarea europeană integrată a frontierelor și pentru politica comună în domeniul vizelor ar trebui să se reflecte în mod corespunzător în nomenclatorul bugetar, prin introducerea unor linii bugetare corespunzătoare.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 24 b (nou)</Article>
	

	Textul propus de Comisie
	Amendamentul

	
	(24b)	Implicațiile prezentului regulament pentru bugetul Uniunii au fost evaluate1a în conformitate cu articolul 310 alineatul (4) din Tratatul privind funcționarea Uniunii Europene. Ar trebui să fie alocate resurse financiare și umane suficiente pentru punerea sa în aplicare, ținându-se seama, în același timp, de impactul finanțării sale asupra altor programe sau politici ale Uniunii și asigurând compatibilitatea sa cu cadrul financiar multianual, precum și cu principiile bugetare stabilite în Regulamentul (UE, Euratom) 2024/2509 al Parlamentului European și al Consiliului1b.

	
	__________________

	
	1a Evaluarea bugetară a Comisiei pentru bugete a Parlamentului European din 17 aprilie 2026 referitoare la propunerea de Regulament al Parlamentului European și al Consiliului de instituire a sprijinului din partea Uniunii pentru spațiul Schengen, pentru gestionarea europeană integrată a frontierelor și pentru politica comună în domeniul vizelor pentru perioada 2028-2034 (COM(2025)0541).

	
	1b Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L, 2024/2509, 26.9.2024, ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 1 – paragraful 2 a (nou)</Article>
	

	Textul propus de Comisie
	Amendamentul

	
	Acest sprijin din partea Uniunii este exceptat de la aplicarea principiilor orizontale menționate la articolele 5, 6 și 7 din Regulamentul (UE) xxxx/xxx (Regulamentul privind performanța bugetului).


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 1 – paragraful 2 b (nou)</Article>
	

	Textul propus de Comisie
	Amendamentul

	
	Cheltuielile finanțate prin acest sprijin din partea Uniunii sunt excluse din baza de calcul a țintei de cheltuieli în materie de climă și mediu, astfel cum este definită la articolul 4 din Regulamentul (UE) xxxx/xxx (Regulamentul privind performanța bugetului).


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 3 – alineatul 1 – paragraful 1 – litera b</Article>
	

	Textul propus de Comisie
	Amendamentul

	(b)	sprijinirea unei gestionări europene integrate eficace a frontierelor externe, pusă în aplicare de poliția de frontieră și garda de coastă la nivel european ca responsabilitate comună a Agenției Europene pentru Poliția de Frontieră și Garda de Coastă și a autorităților naționale responsabile cu gestionarea frontierelor, inclusiv prin metode inovatoare și noi tehnologii, pentru a facilita trecerile legale ale frontierei, pentru a preveni și a detecta imigrația ilegală, criminalitatea transfrontalieră și instrumentalizarea și utilizarea migrației ilegale ca armă și pentru a contribui la un proces eficace de returnare;
	(b)	sprijinirea unei gestionări europene integrate eficace a frontierelor externe, pusă în aplicare de poliția de frontieră și garda de coastă la nivel european ca responsabilitate comună a Agenției Europene pentru Poliția de Frontieră și Garda de Coastă și a autorităților naționale responsabile cu gestionarea frontierelor, inclusiv prin metode inovatoare și noi tehnologii, pentru a facilita trecerile legale ale frontierei, pentru a preveni și a detecta imigrația ilegală, criminalitatea transfrontalieră, instrumentalizarea și utilizarea migrației ilegale ca armă, precum și alte amenințări hibride și pentru a contribui la un proces eficace de returnare;


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 3 – alineatul 3</Article>
	

	Textul propus de Comisie
	Amendamentul

	3.	Statele membre se asigură că prioritățile planurilor lor de parteneriat național și regional includ acțiuni pentru atingerea fiecăruia dintre obiectivele sprijinului acordat de Uniune în temeiul prezentului regulament și că alocarea resurselor între obiective este proporțională cu provocările și nevoile identificate.
	3.	Statele membre se asigură că prioritățile planurilor lor de parteneriat național și regional includ acțiuni pentru atingerea fiecăruia dintre obiectivele sprijinului acordat de Uniune în temeiul prezentului regulament și că alocarea resurselor între obiective este proporțională cu provocările și nevoile identificate, inclusiv nivelul de expunere a secțiunilor de frontieră externă, sarcina operațională a autorităților competente, riscurile de securitate și necesitatea de a asigura o capacitate sustenabilă în timp.


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 3 a (nou)</Article>
	

	Textul propus de Comisie
	Amendamentul

	
	Articolul 3a

	
	Obiectivele specifice ale sprijinului din partea Uniunii pentru spațiul Schengen, pentru gestionarea europeană integrată a frontierelor externe și pentru politica comună în domeniul vizelor

	
	1.	În cadrul obiectivului menționat la articolul 3 alineatul (1) litera (a), sprijinul din partea Uniunii contribuie la buna funcționare a spațiului Schengen și la cooperarea transfrontalieră, inclusiv prin:

	
	(a)	sprijinirea punerii în aplicare a recomandărilor rezultate din evaluările Schengen și din mecanismele de monitorizare, precum și a măsurilor menite să corecteze deficiențele care afectează aplicarea acquis-ului Schengen;

	
	(b)	sprijinirea măsurilor menite să susțină aplicarea uniformă, eficace și în timp util a acquis-ului Schengen în domeniile reglementate de prezentul regulament;

	
	(c)	sprijinirea activităților de pregătire, de monitorizare, administrative și tehnice necesare pentru consolidarea guvernanței Schengen, inclusiv a activităților care vin în sprijinul mecanismelor de evaluare și monitorizare;

	
	(d)	sprijinirea acțiunilor menite să susțină colectarea, schimbul și utilizarea de informații, analiza riscurilor și conștientizarea situației, atunci când acestea sunt necesare pentru buna funcționare a spațiului Schengen;

	
	(e)	sprijinirea măsurilor care susțin punerea în aplicare, monitorizarea și evaluarea priorităților Uniunii relevante pentru funcționarea spațiului Schengen.

	
	2.	În cadrul obiectivului menționat la articolul 3 alineatul (1) litera (b), sprijinul din partea Uniunii contribuie la gestionarea europeană integrată a frontierelor, inclusiv prin:

	
	(a)	sprijinirea achiziționării, întreținerii și modernizării mijloacelor tehnice de transport, a sistemelor de supraveghere, a sistemelor de comunicații și a tehnologiei informației și comunicațiilor necesare pentru gestionarea eficace și sigură a frontierelor;

	
	(b)	sprijinirea dezvoltării, construirii, adaptării, întreținerii și modernizării infrastructurii și a instalațiilor, precum și sprijinirea achiziționării, întreținerii și modernizării echipamentelor din punctele de trecere a frontierei și de-a lungul frontierelor externe, inclusiv a activelor fixe, mobile și dislocabile necesare pentru efectuarea verificărilor la frontiere, a operațiunilor de supraveghere și a procedurilor conexe desfășurate în conformitate cu dreptul Uniunii;

	
	(c)	sprijinirea instituirii, funcționării, întreținerii, modernizării și interoperabilității sistemelor informatice la scară largă care ajută la gestionarea frontierelor, inclusiv sprijinirea acțiunilor care susțin calitatea datelor, securitatea cibernetică, pregătirea sistemelor și exercitarea drepturilor persoanelor vizate;

	
	(d)	sprijinirea instruirii, a consolidării capacităților, a schimbului de bune practici și a elaborării de standarde comune pentru polițiștii de frontieră și alte autorități care exercită funcții de gestionare a frontierelor;

	
	(e)	sprijinirea măsurilor de consolidare a cooperării și coordonării între statele membre și cu organele, oficiile și agențiile relevante ale Uniunii, inclusiv cu Agenția Europeană pentru Poliția de Frontieră și Garda de Coastă, cu eu-LISA și cu alte organe, oficii și agenții competente ale Uniunii;

	
	(f)	sprijinirea acțiunilor care susțin poliția de frontieră și garda de coastă la nivel european, inclusiv dezvoltarea capacităților, consolidarea capacităților comune, achizițiile comune, stabilirea de standarde comune, înregistrarea sau punerea la dispoziție a echipamentelor în rezerva de echipamente tehnice a Agenției Europene pentru Poliția de Frontieră și Garda de Coastă, precum și sprijinirea măsurilor care abordează recomandările rezultate din evaluările vulnerabilității;

	
	(g)	sprijinirea acțiunilor menite să susțină dezvoltarea, funcționarea și utilizarea EUROSUR și a altor instrumente care contribuie la supravegherea frontierelor, la conștientizarea situației, la analiza riscurilor și la schimbul de informații;

	
	(h)	sprijinirea acțiunilor menite să susțină procedurile de screening și procedurile la frontieră desfășurate la frontierele externe, inclusiv a activităților operaționale și tehnice, a echipamentelor, a instalațiilor, a instruirii, a coordonării și a activităților mecanismelor independente de monitorizare prevăzute de dreptul Uniunii;

	
	(i)	sprijinirea dezvoltării și implementării metodelor inovatoare și a noilor tehnologii în sprijinul gestionării europene integrate a frontierelor.

	
	3.	În cadrul obiectivului menționat la articolul 3 alineatul (1) litera (c), sprijinul din partea Uniunii contribuie la politica comună în domeniul vizelor, inclusiv prin:

	
	(a)	sprijinirea digitalizării procesului de prelucrare a cererilor de viză și a modernizării serviciilor consulare, în vederea asigurării unor proceduri sigure, eficiente și accesibile pentru solicitanții de viză;

	
	(b)	sprijinirea dezvoltării, modernizării, întreținerii și funcționării infrastructurii, instalațiilor, măsurilor de securitate, echipamentelor operaționale și sistemelor TIC necesare pentru prelucrarea cererilor de viză și pentru cooperarea consulară;

	
	(c)	sprijinirea cooperării consulare, a sferei de acoperire a serviciilor consulare, a securității documentelor și a cooperării dintre statele membre în ceea ce privește prelucrarea cererilor de viză;

	
	(d)	sprijinirea mobilizării, instruirii și consolidării capacităților personalului consular și ale altor categorii de personal care contribuie la politica comună în domeniul vizelor;

	
	(e)	sprijinirea statelor membre în eliberarea vizelor în conformitate cu acquis-ul Uniunii, inclusiv, după caz, a vizelor cu valabilitate teritorială limitată;

	
	(f)	sprijinirea măsurilor de abordare a recomandărilor formulate în urma evaluărilor Schengen în domeniul politicii comune a vizelor;

	
	(g)	sprijinirea instituirii, exploatării, întreținerii, modernizării și interoperabilității sistemelor informatice la scară largă care susțin politica comună în domeniul vizelor, incluzând Sistemul de informații privind vizele și infrastructura de comunicații aferentă;

	
	(h)	sprijinirea acțiunilor menite să îmbunătățească calitatea datelor în sistemele TIC legate de vize și exercitarea drepturilor persoanelor vizate;

	
	(i)	sprijinirea studiilor, proiectelor-pilot, schimbului de bune practici, monitorizării, evaluării, instrumentelor statistice și metodelor sau tehnologiilor inovatoare care contribuie la punerea în aplicare și modernizarea politicii comune în domeniul vizelor.

	
	4.	Sprijinul din partea Uniunii poate acoperi, de asemenea, sprijinul operațional, inclusiv costurile eligibile cu personalul, activitățile de comunicare, asistența tehnică și alte activități de pregătire, administrative, de monitorizare, control sau evaluare necesare pentru punerea în aplicare a obiectivelor stabilite la articolul 3, inclusiv costurile necesare pentru menținerea gradului de pregătire operațională.

	
	5.	Categoriile de acțiuni și măsuri menționate la prezentul articol nu sunt exhaustive și nu aduc atingere normelor de eligibilitate, modalităților de punere în aplicare, cadrului de performanță și dispozițiilor referitoare la programare prevăzute în Regulamentul (UE) […] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate și în Regulamentul (UE) xxxx/xxx (Regulamentul privind performanța bugetului).


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 3 b (nou)</Article>
	

	Textul propus de Comisie
	Amendamentul

	
	Articolul 3b

	
	Sprijinul Uniunii pentru acțiuni desfășurate în țări terțe sau în legătură cu țări terțe

	
	Se poate acorda sprijin din partea Uniunii pentru acțiuni desfășurate în țări terțe sau în legătură cu țări terțe, cu condiția ca acțiunile respective să contribuie la obiectivele prevăzute la articolul 3 din prezentul regulament, completând acțiunile desfășurate în țări terțe sprijinite prin Regulamentul (UE) [Fondul „Europa globală”]. Aceste acțiuni servesc intereselor politicilor interne ale Uniunii și sunt compatibile cu activitățile întreprinse în cadrul Uniunii.


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 4 – alineatul 1</Article>
	

	Textul propus de Comisie
	Amendamentul

	1.	Pachetul financiar orientativ pentru punerea în aplicare a obiectivelor prevăzute la articolul 3 pentru perioada 2028-2034 este stabilit la 15 396 750 000 EUR în prețuri curente. Acesta este pus în aplicare în conformitate cu normele orizontale pentru planurile de parteneriat național și regional prevăzute în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate.
	1.	Pachetul financiar orientativ pentru punerea în aplicare a obiectivelor prevăzute la articolul 3 pentru perioada 2028-2034 este stabilit la ... [cifra din raportul interimar referitor la propunerea de stabilire a cadrului financiar multianual pentru perioada 2028-2034 (2025/0571R(APP))], în prețuri curente și în prețurile din 2025. Acesta este pus în aplicare în conformitate cu normele orizontale pentru planurile de parteneriat național și regional prevăzute în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 4 – alineatul 3 a (nou)</Article>
	

	Textul propus de Comisie
	Amendamentul

	
	3a.	La executarea, prin intermediul mecanismului UE, a creditelor bugetare menționate la alineatul (3), Comisia ține seama de nevoile urgente și de provocările principale care afectează obiectivele prevăzute la articolul 3, astfel cum au fost identificate pe baza mecanismelor și instrumentelor de monitorizare la nivelul Uniunii, inclusiv pe baza evaluărilor Schengen, a evaluării vulnerabilității efectuate de Frontex și a analizelor relevante ale organelor, oficiilor și agențiilor competente ale Uniunii, în limitele mandatelor lor, atunci când stabilește prioritățile pentru sprijinul Uniunii în cadrul mecanismului UE.


Or. <Original>{EN}en</Original>
</Amend></RepeatBlock-Amend>

[bookmark: _Toc231395161]EXPUNERE DE MOTIVE
La 16 iulie 2025, Comisia a prezentat propuneri pentru cele trei programe care vor succeda actualelor fonduri din domeniul afacerilor interne (FAMI, IMFV și FSI), alături de un fond orizontal pentru parteneriatele naționale și regionale (PNR)[footnoteRef:2] [așa-numitul „Fond PNR”]. Prezenta propunere a Comisiei de regulament de instituire a sprijinului Uniunii pentru spațiul Schengen, pentru gestionarea europeană integrată a frontierelor și pentru politica comună în domeniul vizelor pentru perioada 2028-2034 face parte din acest pachet[footnoteRef:3]. Propunerea Comisiei prevede un buget de 15,4 miliarde EUR pentru perioada 2028-2034.  [2:  Propunerea de regulament de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate pentru perioada 2028-2034 și de modificare a Regulamentului (UE) 2023/955 și a Regulamentului (UE, Euratom) 2024/2509 (2025/0240 (COD)) (propunerea privind PPNR).]  [3:  Împreună cu propunerea de regulament de instituire a sprijinului din partea UE pentru azil, migrație și integrare și cu propunerea de regulament de instituire a sprijinului din partea Uniunii pentru securitatea internă.] 


Potrivit Comisiei, arhitectura și abordarea cadrului financiar multianual 2028-2034 (CFM 2028-2034) trebuie să ofere Uniunii un buget modernizat, reconfigurat în vederea asigurării flexibilității și simplificării necesare și adaptat la nevoile locale. Din această perspectivă, flexibilitate înseamnă „un buget mai flexibil, care va combina stabilitatea și previzibilitatea cu o capacitate mai structurală de adaptare la nevoile și prioritățile aflate în continuă evoluție”[footnoteRef:4], în timp ce simplificare înseamnă „simplificarea și armonizarea normelor și a proceselor de acces la finanțarea UE”, facilitând accesul beneficiarilor la fondurile UE, și „o arhitectură mai simplă, cu mai puține programe, reducându-se astfel sarcina administrativă”. [4:  Un buget dinamic al UE pentru prioritățile viitorului - cadrul financiar multianual 2028-2034, (COM(2025)570 final).] 


Fondul PNR este o componentă-cheie a acestei arhitecturi revizuite. În poziția sa privind propunerea de CFM pentru perioada 2028-2034, Parlamentul European a subliniat că nivelul de finanțare propus nu corespunde ambițiilor strategice ale Uniunii sau amplorii provocărilor cu care se confruntă Europa, de la securitate, apărare și gestionarea migrației până la competitivitatea economică și tehnologică. Parlamentul a subliniat, de asemenea, că flexibilitatea și simplificarea trebuie să fie însoțite de resurse adecvate și de capacitatea de a produce rezultate concrete. Acest aspect este deosebit de relevant având în vedere că Fondul PNR reunește politica de coeziune, politica agricolă comună și politica comună în domeniul pescuitului, dar și politicile din domeniile afacerilor interne, inclusiv migrația, azilul, gestionarea frontierelor, cadrul Schengen, vizele și securitatea internă. Fondul urmează să fie pus în aplicare fie prin intermediul planurilor PNR, care sunt elaborate de statele membre, evaluate de Comisie și adoptate de Consiliu, fie prin intermediul unui mecanism al UE care ar trebui să completeze punerea în aplicare la nivel național și regional și să sprijine proiectele transnaționale și inovatoare. 

Prin urmare, există o legătură strânsă între prezenta propunere și Fondul PNR. Prezenta propunere stabilește pachetul financiar și obiectivele de politică însă punerea sa în aplicare intră sub incidența Fondului PNR. După cum prevede Fondul PNR, „[r]egulamentele sectoriale specifice pot stabili condiții specifice pentru completarea” Fondului PNR, dar aceste condiții „nu ar trebui să fie în contradicție” cu Fondul PNR; în cazul în care există îndoieli, acesta din urmă „prevalează” (considerentul 8). Anexa I la propunerea privind PPNR stabilește cheia de repartizare a contribuției financiare disponibile pentru fiecare stat membru pentru punerea în aplicare a propriului plan PNR. Propunerea permite, de asemenea, statelor membre să își modifice planul și să solicite realocarea parțială a cuantumurilor între cele trei instrumente din domeniul afacerilor interne.

Având în vedere că nu toate statele membre participă la toate domeniile de politică ale Uniunii („geometrie variabilă”), cele trei instrumente din domeniul afacerilor interne au fost prezentate alături de Fondul PNR, în loc să fie integrate în acesta. Țările asociate spațiului Schengen ar trebui să participe prin contribuții financiare convenite în cadrul acordurilor bilaterale cu UE. 

Obiectivul prezentei propuneri este de a oferi finanțare specifică și flexibilă din partea Uniunii pentru a sprijini statele membre în punerea în aplicare, executarea și dezvoltarea în continuare în mod eficace a cadrului Schengen, a gestionării europene integrate a frontierelor și a sarcinilor legate de vize, contribuind astfel la securitatea generală și la buna funcționare a spațiului Schengen. În acest scop, propunerea sprijină măsuri menite să consolideze capacitățile de supraveghere a frontierelor, să îmbunătățească interoperabilitatea și digitalizarea, să sporească conștientizarea situației, să faciliteze procedurile de acordare a vizelor și să asigure respectarea obligațiilor în materie de drepturi fundamentale în toate activitățile conexe. 

Propunerea se bazează pe arhitectura existentă instituită prin Instrumentul de sprijin financiar pentru managementul frontierelor și politica de vize (IMFV)[footnoteRef:5] și prin instrumentele conexe ale Uniunii, ținând seama totodată de noile realități operaționale și de evoluțiile tehnologice. Aceasta urmărește să asigure continuitatea sprijinului, consolidând în același timp capacitatea Uniunii de a răspunde provocărilor emergente care afectează funcționarea spațiului Schengen, gestionarea europeană integrată a frontierelor și politica UE în domeniul vizelor. Deși este strâns legată de continuarea implementării și dezvoltării sistemelor informatice la scară largă ale Uniunii și a arhitecturii de interoperabilitate, inclusiv a Sistemului de intrare/ieșire (EES), a Sistemului european de informații și de autorizare privind călătoriile (ETIAS), a Sistemului de informații privind vizele (VIS), a Sistemului de informații Schengen (SIS) și a Eurodac, propunerea completează, de asemenea, punerea în aplicare a părților relevante ale Pactului privind migrația și azilul (Regulamentul privind procedura de screening). [5:  Regulamentul (UE) 2021/1148 al Parlamentului European și al Consiliului din 7 iulie 2021 de instituire, ca parte a Fondului de management integrat al frontierelor, a Instrumentului de sprijin financiar pentru managementul frontierelor și politica de vize.] 


Trei elemente suplimentare ale propunerii sunt alocarea financiară pentru Lituania pentru regimul special de tranzit, dispoziția privind resursele pentru costurile de funcționare ale Sistemului european de informații și de autorizare privind călătoriile (ETIAS) suportate de statele membre și normele privind contribuțiile financiare pentru rezerva anuală de solidaritate în conformitate cu Regulamentul (UE) 2024/1351[footnoteRef:6]. [6:  Regulamentul (UE) 2024/1351 privind gestionarea azilului și migrației, de modificare a Regulamentelor (UE) 2021/1147 și (UE) 2021/1060 și de abrogare a Regulamentului (UE) nr. 604/2013.] 


În acest context, raportorul salută creșterea sprijinului acordat de Uniune pentru migrație, gestionarea frontierelor și securitatea internă în cadrul CFM propus pentru perioada 2028-2034, alocarea totală pentru aceste domenii fiind de trei ori mai mare decât în actualul CFM.

Raportorul consideră că regulamentul ar trebui să ofere mai multă claritate și îndrumare statelor membre cu privire la categoriile de acțiuni și măsuri care pot fi sprijinite în cadrul instrumentului. Păstrând flexibilitatea noii arhitecturi, regulamentul ar trebui să stabilească o listă neexhaustivă a categoriilor de sprijin corelate cu fiecare dintre obiectivele sale specifice: buna funcționare a spațiului Schengen, gestionarea europeană integrată a frontierelor externe și politica comună în domeniul vizelor. O astfel de listă ar oferi mai multă claritate juridică și politică în ceea ce privește tipurile de sprijin avute în vedere, evitând în același timp o enumerare excesiv de prescriptivă sau închisă a acțiunilor eligibile, care ar submina flexibilitatea necesară în cadrul noii arhitecturi. 

Raportorul consideră, de asemenea, că flexibilitatea oferită de mecanismul UE ar trebui să fie ghidată de nevoi obiective și de o valoare adăugată clară la nivelul Uniunii. Prin urmare, atunci când stabilește prioritățile pentru sprijinul Uniunii în cadrul mecanismului UE, Comisia ar trebui să țină seama de nevoile urgente și de provocările principale identificate pe baza mecanismelor și instrumentelor de monitorizare la nivelul Uniunii, inclusiv pe baza evaluărilor Schengen, a evaluării vulnerabilității efectuate de Frontex și a analizelor relevante ale organelor, oficiilor și agențiilor competente ale Uniunii, în limitele mandatelor lor. Acest lucru ar contribui la asigurarea faptului că flexibilitatea nu este exercitată într-un mod opac, ci este ghidată de un proces de stabilire a priorităților bazat pe dovezi și de nevoile operaționale.

